Bielarus.net › Беларуская Салідарнасьць » 2017 » Верасень » 09\nДзень Беларускай вайсковай славы ў Менску\n8 верасьня на заклік Кансэрватыўна-Хрысьціянскай Партыі – БНФ беларускія патрыёты сабраліся на пляцоўцы ў Кіеўскім скверы сталіцы, каб адзначыць Дзень Беларускай вайсковай славы. Гучэлі ваярскія спевы, над грамадой узьняліся нацыянальныя Бел-Чырвона-Белыя Сьцягі.\nЗянон ПАЗЬНЯК: Дзень Беларускай вайсковай славы. 503-я гадавіна Перамогі пад Воршай\n(выступ на мітынгу)\nПаважаныя спадарыні і спадары, паважаныя грамадзяне – патрыёты Беларусі!\nВіншую Вас з Днём Беларускай вайсковай славы. Гэта знакавы дзень нашай гісторыі. 503 гады таму, 8-га верасьня 1514 года войска Вялікага Княства Літоўскага ўшчэнт разьбіла ў тры разы большае войска маскоўскіх агрэсараў, якія ўварваліся ў Беларусь з мэтай абрабаваць і зьнішчыць нашу краіну.


SUNx Мальта Шукае Грэту Тунберг для падарожжаў і турызму\nГалоўная » Артыкулы апошніх навін » Адказны » SUNx Мальта Шукае Грэту Тунберг для падарожжаў і турызму\nГалоўныя навіны падарожжаў • Апошнія навіны Мальты • навіны • Перабудова • Адказны • турызм • Абнаўленне прызначэння падарожжа • Навіны турыстычнага провада • актуальныя • Розныя навіны\nЖнівень 15, 2020\nНдx Мальта працуе над стварэннем "Клімат дружалюбныя падарожжы”Будучыня ~ Нізкавугляроднае: звязана з ЦУР: Парыж 1.5 траекторыя. Наша мэта - дапамагчы кампаніям і супольнасцям павысіць сваю ўстойлівасць да клімату.\nМы ведаем, што COVID-19 з'яўляецца сённяшняй суровай рэальнасцю, але мы верым, што кліматычныя змены клімату будуць у шмат разоў горшымі, і што нам таксама трэба разумна і ўдумліва падрыхтавацца да нейтральнай кліматычнай будучыні, адказваючы на пандэмію.\nУ рамках нашай праграмы мы запускаем інтэрактыўны дыпломны курс для навучання моладзі Чэмпіёны па кліматычных паездках, дапамагаючы падтрымліваць змены ў кампаніях і суполках. Праграма навучання была распрацавана Мальтыйскім інстытутам турыстычных даследаванняў і працуе на працягу 12 месяцаў, яе выкладаюць каля 25 сусветных лідэраў па праблемах кліматычных змен і ўстойлівага турызму са сціплым коштам. Як інтэрактыўны курс ён быў распрацаваны з улікам існуючых роляў і ўмацавання арганізацыйнага патэнцыялу.\nПрафесар Джэфры Ліпман, Ндx Мальта Прэзідэнт сказаў:\n"Мы шукаем людзей з такім жа мысленнем, як Грэта Тунберг, адносна змены клімату, а таксама верым, што прыязныя кліматычныя паездкі - адзіны спосаб для нашага сектара адыграць сваю ролю ў новай кліматычнай эканоміцы".\nІнаўгурацыйны курс пачынаецца ў кастрычніку 2020 года - Поўную інфармацыю і рэгістрацыю можна знайсці тут


Канвертаваць Туркменістан манатаў (TMT) і Цэнтральна-Афрыканская CFA (XAF) : Калькулятар абменнага курсу\nТуркменскі манат (TMT) і Цэнтральна-Афрыканская CFA (XAF) Курс валют пераўтварэнні калькулятар\nГэта Туркменскі манат і Цэнтральна-Афрыканская CFA пераўтваральнік да цяперашняга часу з абменнымі курсамі з 18 верасень 2020.\nКалі ласка, увядзіце суму, якую ў полі злева ад Туркменскі манат. Выкарыстоўвайце "абмен валют", каб зрабіць Цэнтральна-Афрыканская CFA валюты па змаўчанні. Націсніце на Цэнтральна-Афрыканская CFA або Туркменістан манатаў канвертаваць паміж гэтай валютай і ўсімі іншымі валютамі.\nТуркменскі манат гэта валюта, у Туркменістан (ТМ, TKM). Цэнтральна-Афрыканская CFA гэта валюта, у Камерун (CM, CMR), Цэнтральна-Афрыканская Рэспубліка (CF, CAF), Чад (TD, ДТЗ), Конга (CG, COG), Экватарыяльная Гвінея (GQ, GNQ), і Габон (Р.А., GAB). Цэнтральна-Афрыканская CFA таксама вядомы як Афрыканскага фінансавага супольнасці СБЕР франкаў. Сімвал XAF можа быць запісаная CFAF. Туркменскі манат дзеліцца на 100 tenga. Цэнтральна-Афрыканская CFA дзеліцца на 100 centimes. Абменнага курсу Туркменскі манат Апошняе абнаўленне 18 верасень 2020 ад Yahoo Finance. Абменнага курсу Цэнтральна-Афрыканская CFA Апошняе абнаўленне 17 верасень 2020 ад Міжнародны валютны фонд. TMT каэфіцыент мае 3 ўважаецца лічбаў. XAF каэфіцыент мае 6 ўважаецца лічбаў.


Як перамагаць у шахматах - Chess.com\nЯк перамагаць у шахматах\nUpdated: 30.03.2017, 11:47 |\n56 | Для пачаткоўцаў\nШто трэба для таго, каб перамагчы?\nМэта шахматнай партыі - паставіць мат суперніку.\nМат фіксуецца, калі кароль атакаваны фігурай суперніка і ў яго няма магчымасці пазбегнуць нападу. На гэтым партыя завяршаецца. Аднак мат не магчымы без падрыхтоўкі.\nКаб перамагчы ў шахматнай партыі, неабходна прытрымлівацца наступных шасці правілаў:\n1. Рабіце дакладныя хады ў дэбюце\nМэта Вашых першых хадоў - усталяваць кантроль над дошкай. Найбольш важнай часткай дошкі з'яўляецца цэнтр. Калі Вашы фігуры і латнікі (пешкі) кантралююць цэнтр, Вы зможаце дыктаваць накірунак гульні. У ніжэй прыведзенай пазіцыі, два белых латніка цудоўна кантралююць цэнтр дошкі і ў той жа час у чорных няма ніякага ўплыву.\n2. Не саступайце фігур задарма\nРазмен фігур - звыклая справа ў шахматах, аднак Вам варта мяняцца толькі фігурамі роўнай каштоўнасці. Многія гульцы прайграюць толькі таму, што яны задарма аддаюць свае фігуры і латнікаў. У адказ Вам варта браць усе фігуры, якія супернік аддае Вам без кампенсацыі для сябе (толькі сцеражыцеся пастак).\n3. Прасоўвайце фігуры на актыўныя пазіцыі\nПерш чым Вы зможаце дабрацца да караля суперніка, Вам варта вывесці свае фігуры на пазіцыі для атакі. Гэта азначае, што падчас атакі Вам спатрэбяцца актыўныя фігуры, якія маюць дадатковыя магчымасці.\nЛатнікі кантралююць палі. Коні (вершнікі) любяць знаходзіцца ў цэнтры. Сланам (афіцэрам) даспадобы доўгія дыяганалі. Ладдзям падабаецца знаходзіцца ў цэнтры на адкрытых лініях. Ваш візір (ферзь) заўсёды павінен быць гатовы ўключыцца ў барацьбу.\n4. Скаардынуйце атаку на караля\nЗвычайна нельга паставіць мат адной фігурай. Для гэтага неабходна сумесная работа некалькіх фігур. Часцей за ўсё Вам спатрэбіцца фігура, якая зробіць шах каралю і, як мінімум яшчэ адна фігура, якая будзе яе абараняць, каб кароль не мог тую збіць. Часам трэба ахвяраваць фігуры, каб знішчыць абарону суперніка.\n5. Сачыце за бяспекай свайго караля\nЧасам гульцы настолькі засяроджаны на атацы на караля суперніка, што забываюць пра свайго караля. Памятайце, што Ваш супернік таксама гуляе і таксама плануе атаку на Вашага караля. Абавязкова ўлічвайце тыя пагрозы, якія стварае супернік. Адзін з лепшых спосабаў абараніць свайго караля - размясціць яго за шэрагам з некалькіх латнікаў, якія будуць яго абараняць. У ніжэй прыведзенай пазіцыі кароль белых размешчаны ўтульна і бяспечна, а на караля чорных можна лёгка напасці.\n6. Заўсёды будзьце ветлівымі\nНезалежна ад таго, перамагаеце Вы ці прайграеце, заўсёды віншуйце суперніка ці выказвайце падзяку за гульню. Перамогі, як і паразы, з'яўляюцца часткай гульні. Нават лепшыя ў свеце гульцы часта прайграюць.\nТаму будзьце ветлівымі і ўдзячнымі нават пасля няўдалай партыі, а пасля гульні проста паразважайце над тым, як можна было б згуляць лепей наступным разам.\nКаб атрымаць яшчэ больш парадаў і даведацца пра тое, як перамагаць у шахматах, зарэгіструйцеся на Chess.com. Гэта проста і бясплатна!


«Гэта не апазіцыя слабая — гэта вы слабыя» — моцны выступ Юрыя Хашчавацкага ў тэлеэфіры ВІДЭА\nКандыдат у дэпутаты ад АГП Юры Хашчавацкі звярнуўся да выбарцаў у эфіры «Беларусь-3». Гэта быў бадай самы моцны выступ прадстаўнікоў апазіцыі з тых, што ўжо трансляваліся сёлета.\nХашчавацкі пералічыў шэраг праблем, якія, паводле яго слоў, беларусы абмяркоўваюць штодня: гэта рост цэнаў, вялікія выдаткі на ўтрыманне чыноўнікаў, неабароненасць перад беззаконнем мянтоў, дрэнная якасць бясплатнай медыцыны, дарагоўля адукацыі.\n«Вы думаеце пра гэта, але нічога не робіце, каб усё гэта змяніць, — звярнуўся Хашчавацкі да выбаршчыкаў. — Вы нічога не зрабілі ў 1996 годзе, калі знішчаўся парламент, у 1999-м, калі сталі знікаць вядомыя палітыкі, у пачатку 2000-х, калі Лукашэнка падманам прысвоіў сабе права абірацца пажыццёва, калі ў 2010-м амаль усіх кандыдатаў у прэзідэнты пасадзілі у турму. І пасля гэтага вы кажаце, што ў нас слабая апазіцыя. Гэта не апазіцыя слабая — гэта вы слабыя. Пара станавіцца моцнымі і вярнуць пачуццё ўласнай годнасці, — сказаў на заканчэнне кандыдат.


Памяць пра паўстанне.\nГод 1928. Урочышча Маскалі паблізу вёскі Сабалі Бярозаўскага раёна. Сяляне працуюць на сваіх зямельных надзелах. І вось пры апрцоўцы аднаго з такіх надзелаў, які раней не выкарыстоўваўся, на паверхню зямлі трапляюць чалавечы чэрап, косці, яшчэ адзін чэрап, і яшчэ... Відавочна, што знойдзена вялікая магіла. Але адкуль яна тут? Хто ў ёй пахаваны? Калі гэта адбылося?\nГод 1863. На тэрыторыі Беларусі, Польшчы і Літвы адбылося нацыянальна-вызваленчае паўстанне на чале з Кастусём Каліноўскім. Невялікія атрады інсургентаў, баронячы сваю чалавечую і нацыянальную годнасць, кінулі выклік вялізарнай Расійскай імперыі. І напачатку яны атрымлівалі перамогі. Але сілы былі няроўныя. Таму ўжо ў маі паўстанне было задушанае ва ўсходнебеларускіх губерніях. Толькі на Гарадзеншчыне, дзе паўстанцы карысталіся найбольшай падтрымкай сялянаў, яны дзейнічалі больш паспяхова, і паўстанне працягвалася амаль да канца года.\nСляды тых падзей можна адшукаць і на карце Бярозаўшчыны. Баі паміж паўстанцамі і карнымі атрадамі адбыліся ля Бярозы, Смаляркі, Песак, а таксама ва ўрочышчы Маскалі каля Сабалёў. Менавіта ад тых падзей урочышча і атрымала сваю назву. Загінуўшыя паўстанцы былі пахаваныя на месцы бою ў адной брацкай магіле. Магіла доўгі час захоўвалася, але за перыяд 1-й сусветнай вайны і наступных рэвалюцыйных падзей зраўнялася з зямлёй і была аддана забыццю. І толькі ў 1928 годзе ізноў выпадкова знойдзена. Аб тым, што гэта магіла палеглых інсургентаў, засведчылі мясцовыя старажылы.\nУ 1929 годзе польскія ўлады ўшанавалі памяць палеглых. Месца пахавання было выкладзена каменем і замуравана бетонам. Над магілай узняўся высокі драўляны крыж з распяццем і шыльдачкай з надпісам "Wieczna pamienc polegszym w Walkie za wolnosc ZPP" ("Вечная памяць палегшым у бітве за вольнасць Рэчы Паспалітай"). Вакол зазелянелі маладыя дрэўцы. Кожную вясну сюды прыходзілі на экскурсіі школьнікі. Так было да 1939 года. З прыходам Саветаў усё змянілася. Вырашыла новая ўлада пабудаваць у Сабалях культурную ўстанову - клуб. Прыстасавалі пад гэтую справу нейкую хату, але з гнілымі вокнамі. І не прыдумалі нічога лепшага, як зрабіць новыя вокны вось з гэтага крыжа, палічыўшы, мабыць, што ён не прадстаўляе ніякай культурнай каштоўнасці. Надмагільныя пліты таксама былі разламаныя і выкарыстаныя ў гаспадарцы. У час нямецкай акупацыі мясцовымі жыхарамі быў усталяваны новы крыж. Яго, дарэчы, асвяціў ксёндз з Сігневіч. Крыж прастаяў вайну і яшчэ некалькі год пасля яе. Затым дрэва струхлела, падгніло і ён упаў. Паставіць новы крыж не было каму.\nІ вось у пачатку 90-х гадоў, мясцовы жыхар Кугач Лявонцій Васільевіч вырашыў выправіць становішча. Ён вырабіў новы крыж і паставіў яго на ранейшым месцы. А каб крыж прастаяў як мага далей, зварыў яго з жалезных труб. Таму што памяць павінна жыць. І яна жыве, нягледзячы на тое, што паўстанне было жорстка падаўлена і не дасягнула сваёй мэты, нягледзячы на час, войны, змены ўлад.


03.08.2011 30.11.-0001 admin1069Комментарии on З буйнымі вытворцамі працуем напрамую\nНа базе ААТ “Брагінаграсэрвіс” з 1 жніўня дзейнічае дылерскі цэнтр МТЗ. А ў перспектыве — адрыццё аналагічных сумесна з такімі вядомымі вытворцамі, як “Амкадор” і МАЗ.\nПерад калектывам ААТ “Брагінаграсэрвіс” адкрываюцца новыя магчымасці і перспектывы. Як расказаў майстар станцыі тэхнічнага абслугоўвання Аляксандр Краўчанка, цяпер яны будуць займацца падрыхтоўкай, продажам, гарантыйным абслугоўваннем і рамонтам тэхнікі Мінскага трактарнага завода. Дагавор аб сумеснай дзейнасці падпісаны ў ліпені, а з 1 жніўня ён уступіў у сілу. Абслугоўваць давядзецца тры раёны: акрамя нашага, Хойніцкі і Лоеўскі.\nМагчымасці для гэтага ёсць. Сёння станцыя тэхнічнага абслугоўвання аказвае паслугі па рамонце электраабсталявання, паліўнай і гідраапаратуры, выконвае шынамантажныя работы. Працуе як з фізічнымі, так і з юрыдычнымі асобамі. Пры неабходнасці спецыялісты выязджаюць у гаспадаркі, каб аказаць дапамогу ў рамонце на месцы. Для гэтага ААТ “Белаграсэрвіс” выдзяляе яшчэ тры аўтамабілі. Пры такой аснашчанасці аператыўнасць будзе забяспечана.\nПра тое, якое абсталяванне ёсць на ўзбраенні ў абслугоўваючай арганізацыі, на старонках раёнкі расказвалася раней. Зазначу, што працуюць тут падрыхтаваныя людзі. Практыкаваліся ў Мінску пры Беларускім дзяржаўным аграрна-тэхнічным універсітэце, на заводзе.\nСлесарам па рамонце паліўнай апраратуры з’яўляецца Аляксандр Лёгкі, яго калегі па шынамантажных работах – Генадзь Хадасок і Аляксандр Залужны. Уладзімір Долбун стаў электраманцёрам, Аляксандру Раку прадстаіць асвоіць навыкі слесара-рамонтніка па абслугоўванні трактароў. Іх непасрэдны начальнік Аляксандр Краўчанка нядаўна закончыў каледж і працягвае вучобу ў акадэміі.\nТэрыторыя адкрытага акцыянернага таварыства стала ў апошні час будаўнічай пляцоўкай. Тут узводзіцца зернесушыльны комплекс, вагавая. Развіваецца раён, развіваецца і прадпрыемства. А нам, брагінчанам, радасна ад таго, што дылерскія цэнтры будуць дзейнічаць не ў суседніх раёнах, а ў нашым.


Будаваць атамную станцыю неэкалагічна і неэканамічна | Энергоцентр.by – Информационный портал по вопросам энергетики и экологии\nБудаваць атамную станцыю неэкалагічна і неэканамічна. І пакуль доля атамнай энергетыкі ў свеце ў бліжэйшыя 10 гадоў будзе няўхільна скарачацца, Беларусь робіць памылку, за якую разлічвацца давядзецца і сучаснікам, і нашчадкам. Такое меркаванне выказаў акадэмік Расійскай Акадэміі навук Аляксей Яблакаў, які ўдзельнічае ў грамадскай экалагічнай экспертызе праекту будаўніцтва беларускай АЭС. Паводле яго словаў, замест атамнай станцыі беларусам значна выгадней было б звярнуцца да геатэрмальнай энергетыкі. Гэта ў 4 разы танней, а магутнасць такая ж самая, як у АЭС.\nАляксей Яблакаў: “Ёсць тэхналогіі, якія пакуль што не выкарыстоўваюцца, але ўжо распрацаваныя, — нізкатэмпературныя геатэрмальныя. У якім заўгодна месцы Зямлі можна прасвідраваць дзірку. На глыбіні ў кіламетр ці два ёсць цёплыя пароды ў 100-150 градусаў, запампоўваецца вада альбо, калі гарачая вада ёсць, адтуль бярэцца — і ўсё! У якім заўгодна месцы Зямлі — у Беларусі таксама! Гэта каштуе ў 4 разы танней, чым пабудаваць атамную станцыю. І экалагічна прымальна”.\nЯк падкрэслівае акадэмік, праектанты беларускай АЭС цалкам ігнаруюць альтэрнатыўныя крыніцы энергіі. Хаця сёння развітыя краіны актыўна выкарыстоўваюць энергію ветру, сонца ці, напрыклад, марскога прыбою.\nАляксей Яблакаў: “Яны кажуць, што ў свеце заканчваюцца ці блізкія да вычарпання нафтавыя, газавыя, вуглевадародныя рэсурсы — і таму нічога іншага не застаецца, як атамная энергетыка. Гэта абсалютна не так! Досвед многіх краін сведчыць, наколькі велізарныя рэзервы ёсць для нетрадыцыйных, альтэрнатыўных крыніц энергіі — найперш ветравой і сонечнай”.\nЯшчэ адной альтэрнатывай АЭС, на думку акадэміка, мог бы стаць сланцавы газ, вялізныя радовішчы якога да сёння практычна не выкарыстоўваліся. Цяпер на яго актыўна пераходзяць амерыканцы і японцы.\nАляксей Яблакаў: “Літаральна тыдзень таму Амерыка адмовілася купляць звадкаваны газ у Расіі. Таму што яна пачала выкарыстоўваць сланцавы газ. Ніхто 3-4 гады таму не гаварыў пра сланцавы газ! Але, як выявілася, такія велізарныя рэзервы, што зараз ледзьве не 5-6 адсоткаў амерыканскага энергаспажывання арыентаваныя на сланцавы газ. Амерыка ўвогуле выходзіць з залежнасці і ад Расіі, і ад Арабскіх Эміратаў. За кошт чаго? Сланцавы газ! Тэхналогія, якая была вядомая 150 гадоў! Яна была вядомая, але не выкарыстоўвалася”.\nЗрэшты, нават сама атамная энергетыка сёння з’яўляецца ўжо састарэлай тэхналогіяй. Аляксей Яблакаў падкрэслівае, што ў бліжэйшыя 10 гадоў колькасць дзейсных АЭС будзе няўхільна скарачацца: большасць з іх ужо амаль адпрацавалі свой тэрмін. Да таго ж, рост узроўню спажывання энергіі ў свеце паступова стабілізуецца, а дзе-нідзе нават і скарачаецца дзякуючы энергазберагальным праграмам.\nАляксей Яблакаў: “Праектанты зыходзяць з таго, што ў свеце будзе расці спажыванне энергіі. Гэта не так! Ва ўсіх вядучых краінах спажыванне стабілізуецца, а дзе-нідзе і нават скарачаецца. Таму што ўводзяцца новыя энергазберагальныя тэхналогіі. Праектанты зыходзяць з таго, што сусветная тэндэнцыя — гэта развіццё атамнай энергетыкі. Гэта не так! Таму што падлікі сведчаць, што ўсе 444 рэактары, якія ёсць, вельмі старыя. У бліжэйшы час пачнецца іх масавае вывядзенне з працы — на працягу 10 гадоў. І колькі б ні будавалася, агульная доля атамнай энергетыкі ў свеце будзе не павялічвацца, а скарачацца”.\nДарэчы, адзначае акадэмік, у Беларусі энергазберагальныя праграмы, ухваленыя ўрадам, таксама даюць свой плён. Да прыкладу, у нас уведзеныя нормы на выкарыстанне паліва транспартам, а таксама будуюцца энергазберагальныя дамы. Працуе і асветніцкая праграма, якая вучыць беларусаў ашчаджаць энергію на працы і дома.\nЛукашенко потребовал максимально удешевить строительство Островецкой АЭС\n\_”Белэнерго\_”: Белорусская АЭС позволит экономить 1 млрд долларов в год\nСтатистика: 22/ 0,388s/ 7.71 MB


Мусульманскі Новы год «Наўруз Байрам» сустрэнуць 20 сакавіка ў Беларускім дзяржаўным універсітэце (вул. Кальварыйская, 9, актавая зала). Пачатак у 16.00. Гэтаму святу будзе прысвечаны вялікі канцэрт, падрыхтаваны студэнтамі ВНУ з Туркменістана, Азербайджана і Казахстана. Яны выканаюць нацыянальныя песні і танцавальныя кампазіцыі. Акрамя таго, хлопцы і дзяўчаты падрыхтавалі выставу этнічнай атрыбутыкі сваіх краін, дзе прадставяць нацыянальныя стравы, упрыгожванні і сімволіку.\nНаўруз (новы дзень) - мусульманскі Новы год, ці свята вясны, адзначаецца ў дзень вясновага раўнадзенства 21 сакавіка. Гэта самае вялікае ў свеце з усіх святаў глыбокай пашаны Сонца і агню стала неад'емнай часткай культуры многіх краін, якія вызнаюць іслам: Азербайджан, Албанія, Афганістан, Боснія і Герцагавіна, Індыя, Іран, Казахстан, Кыргызстан, Курдыстан, Пакістан, Туркменістан, Таджыкістан, Татарстан, Башкартастан, Турцыя, Узбекістан, Грузія і інш. У некаторых краінах Наўруз абвешчаны дзяржаўным святам, а 21 сакавіка - выхадным днём.\nТыдзень перад Наўрузам прысвечаны душам продкаў. Іх памінаюць, робячы дары і просячы дапамогі ў наступным годзе, абароны ад бед. Прыкладна за два тыдні да свята на стравах высейваюць пшаніцу або сачавіцу. Да свята іх зялёныя парасткі павінны дасягнуць пяці-сямі сантыметраў і стаць упрыгожаннем стала, сімвалам нараджэння новага жыцця, новага года. Прыкладна за тыдзень да Наўруза гаспадары імкнуцца прывесці ў парадак дом, пабяліць і адрамантаваць яго, абавязкова мыюць вопратку.


Віцебчукі лічаць самай знакамітай беларускай Эўфрасіньню Полацкую\n06 сакавік 2008, 20:36\nВіцебскія мінакі разважаюць над пытаньнем “Каго вы лічыце самай славутай жанчынай-беларускай?”\nДзяўчына: “Гэта Эўфрасіньня Полацкая, я лічу. Яна была першая жанчына, якая адчыняла манастыры, перапісвала кнігі”.\nСпадар: “А я не мясцовы, з Новага Урэнгою прыехаў. Ведаю толькі Ірыну Дарафееву, гэта сьпявачка”.\nСпадарыня: “Я ведаю Эўфрасіньню Полацкую. І Іну Афанасьеву, яе часта паказваюць па тэлевізары. І ўсё”.\nСпадар: “Пэўна, гэта Эўфрасіньня Полацкая. У нас усё пачыналася з Эўфрасіньні Полацкай. А хто яшчэ? Ня ведаю. Давайце, можа, маю жонку “раскруцім”?”\nСпадарыня: “Агурбаш. Сьпявачка, мадэль, прыгожая, на “Эўрабачаньні” выступала. Таму, напэўна, і знакамітая — яе больш за іншых ведаюць”.\nДзяўчына: “Алеся, можа. Сьпявачка такая. Яшчэ Барабаншчыкава”.\nХлопец: “Ня ведаю. Думаю, што Эўфрасіньня Полацкая”.\nСпадарыня: “Ларыса Грыбалёва!”\nДзяўчына: “Эўфрасіньня Полацкая. Гэта першая жанчына зь Беларусі, якая зрабілася знакамітай, нягледзячы на тое, што яна жанчына! А знакамітай стаць жанчыне вельмі складана. Асабліва зараз! І зараз, апрача Аляксандра Рыгоравіча, я нікога ня ведаю!” (Сьмяецца.)\nДзяўчына: “Я лічу, што самая знакамітая жанчына ў сьвеце — жанчына-легенда, пра якую ўсе столькі гавораць, але якую ніхто нідзе ня бачыў — гэта жонка нашага прэзыдэнта. Усе іншыя прэзыдэнты з жонкамі, а ён адзін, і ўсім вельмі цікава, дзе ягоная “палова”... А калі сур’ёзна казаць, то самая знакамітая беларуска — гэта пісьменьніца Сьвятлана Алексіевіч. Тое, што яна робіць — адважная справа, і вельмі шкада, што тут, на Беларусі, гэтага не ацанілі”.\nХлопец: “Напэўна, Эўфрасіньня Полацкая. Таму што яна зрабіла вельмі шмат для Беларусі — для духоўнага жыцьця Беларусі”.\nДзяўчына: “Паліна Смолава. Яна выступала ад Беларусі на “Эўрабачаньні”, цяпер яна ў Маскве, але таксама, мусіць, мае нейкія пляны наконт Беларусі. Можна сказаць, таксама разьвівае беларускаю культуру”.\nСпадарыня: “Ну, я ведаю, што ў нас ёсьць нейкія там “зоркі” шоў-бізнесу, але ня ведаю іхніх імёнаў, а на твар яны ўсе падобныя... Знакамітая жанчына — гэта, я лічу, тая жанчына, якую па тэлевізары паказваюць, пра якую гавораць. А ў нас у тэлевізары толькі Лукашэнка, толькі ён гаворыць, толькі яго слухаюць і ўсхваляюць. А якую жанчыну ў нас гэтаксама ўсхваляюць? Ніводную!”\nХлопец: “Эўфрасіньня Полацкая ў нас знакамітая”.\nДзяўчына: “Эўфрасіньня Полацкая. Яна вядомая, пра яе ў падручніках пішуць. Мы шмат пра яе ведаем. А яна вельмі шмат зрабіла, раз так усім запомнілася”.\nШто вы ведаеце пра Эўфрасіньню Полацкую?


Для бізнесу | Beltelecom\nГалоўная › Для бізнесу\nРУП "Белтэлекам" прадастаўляе шырокі спектр паслуг для юрыдычных асоб.\nПаслугі тэлефоннай сувязі дазваляюць ажыццяўляць тэлефонныя злучэнні паміж абанентамі. РУП «Белтэлекам» прадастаўляе розныя спосабы тэлефонных злучэнняў: мясцовыя, міжгароднія (у тым ліку і выхад на мабільныя сеткі) і міжнародныя. Акрамя асноўных паслуг для паспяховай арганізацыі бізнесу РУП «Белтэлекам» прадастаўляе шырокі пералік дадатковых паслуг тэлефоннай сувязі.\nНаша кампанія прапануе Вам шырокапалосны, камуціруемы і бесправадны доступ да сеткі Інтэрнэт пад гандлёвай маркай byfly. Byfly – гэта магчымасць адначасова працаваць у сетцы інтэрнэт і весці тэлефонныя перагаворы; высокая хуткасць перадачы даных, якая забяспечвае камфортную работу з вялікімі аб'ёмамі інфармацыі, у тым ліку з мультымедыйнымі файламі; пастаянны доступ у інтэрнэт без неабходнасці кожны дзень нанова ўстанаўліваць злучэнне; шырокі выбар рэжымаў работы з улікам і без уліку трафіка. Доступ да сеткі інтэрнэт па выдзеленай лініі прызначаны для тых прадпрыемстваў і арганізацый, для якіх сетка інтэрнэт з'яўляецца важным складальнікам бізнесу. У рамках гэтай паслугі Вам будзе прадастаўлены пастаянны доступ да сеткі інтэрнэт у рэжыме 24 гадзіны ў суткі, 7 дзён у тыдзень.\nНаша кампанія прапануе дадатковыя сэрвісы для бізнесу: даведачна-інфармацыйная служба Заказчыка, зялёны нумар, міжнародны бясплатны выклік, інтэрактыўнае апытанне, а таксама паслугі па размяшчэнні рэкламы.\nРУП «Белтэлекам» прадастаўляе ў карыстанне каналы і тракты як па ўсёй тэрыторыі Рэспублікі Беларусь, так і за яе межамі. Бізнес-рашэнні для стварэння сетак: аб'яднанне карпаратыўных сетак па IP (VPN), выдзеленыя лініі і каналы.\nУ цяперашні час на базе Цэнтра апрацоўкі даных "Белтэлекам" абанентам прадастаўляецца ўвесь спектр паслуг хостынгу на якасна новым узроўні, а менавіта: прадастаўленне дыскавай прасторы; прадастаўленне фізічнага сервера; віртуальны выдзелены сервер; размяшчэнне абсталявання.\nКампанія аказвае паслугі для аператараў сувязі: гарантаваная паласа прапускання, выдзеленыя лініі і каналы.\nВам і супрацоўнікам Вашай кампаніі прадастаўляецца магчымасць адпачыць, прайсці курс лячэння і аздараўлення на базах адпачынку РУП «Белтэлекам».\nНаша кампанія прапануе Вам шырокапалосны, камутаваны і бесправадны.


Многія навукоўцы мяркуюць, што вакцына «ЭпіВакКарона» — пустышка - Народная Воля\nвакцына «ЭпіВакКарона». Фото: Rospotrebnadzor\nВакцыну «ЭпіВакКарона» распрацаваў расійскі дзяржаўны навуковы цэнтр вірусалогіі і біятэхналогіі «Вектар». У склад вакцыны ўваходзяць тры пептыды, якія капіююць часткі спайкавага бялку каранавіруса. Па заяве навукоўцаў, якія распрацавалі вакцыну, «ЭпіВакКарона» забяспечвае выпрацоўку вузкаспецыялізаваных антыцел на спецыфічныя антыгены, што ўтрымлівае вакцына.\nПептыды — гэта штучна сінтэзаваныя асобныя фрагмены бялку віруса. Яны распазнаюцца імуннай сістэмай, у выніку чаго на іх выпрацоўваецца імунны адказ арганізма. Пептыды злучаныя з бялком-носьбітам і замацаваныя на дапаможным рэчыве.\nНа пачатак 2021 года не існавала ніводнай пептыднай вакцыны, якая б шырока выкарыстоўвалася ў медыцынскай практыцы, піша “Наша Ніва”. Па словах доктара біялагічных навук Канстанціна Чумакова, пептыдныя вакцыны магчымыя толькі ў тэорыі і дзейнічаюць толькі ў лабараторыі ў прабірцы, але няма ніводнай пептыднай вакцыны, якая паказала б эфектыўнасць на жывых арганізмах.\n«ЭпіВакКаронай» пачалі прышчапляць да таго, як скончылася другая фаза клінічных выпрабаванняў. Мяркуецца, што трэцяя фаза выпрабаванняў будзе завершана ў ліпені-жніўні 2021 года. Пасля гэтага стане вядома, ці абараняе вакцына ад кавіду.\nЭфектыўнасць вакцыны, а таксама факт яе выпуску ў грамадзянскі абарот да завяршэння клінічных выпрабаванняў крытыкуецца шэрагам замежных і расійскіх спецыялістаў.\nПа словах кіраўніка «Вектара» Аляксандра Сямёнава, у прышчэпленых «ЭпіВакКаронай» антыцелы выпрацоўваюцца ў 94% выпадкаў. Згодна з паведамленнем Расспажыўнагляду, па выніках дзвюх фаз клінічных выпрабаванняў эфектыўнасць «ЭпіВакКароны» склала 100%. Высновы пра 100-адсоткавую эфектыўнасць былі апублікаваныя ў часопісе «Інфекцыя і імунітэт» (паказальнік цытаванасці часопіса прыкладна ў сто разоў меншы за паказальнік часопіса «The Lancet»).\nПакуль няма ніводнай навуковай публікацыі, якая б пацвярджала выпрацоўку вузкаспецыялізаваных антыцел у вакцынаваных ці дэманстравала эфектыўнасць супраць розных штамаў каранавіруса. Але самі распрацоўшчыкі сцвярджаюць, што «ЭпіВакКарона» эфектыўная супраць усіх штамаў, у тым ліку ад індыйскіх «Дэльта» і «Дэльта плюс».\n21 траўня 2021 года Расспажыўнагляд апублікаваў звесткі, згодна з якімі 807 яго супрацоўнікаў прайшлі поўны курс вакцынацыі «Эпіваккаронай». 37 з вакцынаваных захварэлі, а двое памерлі. Паколькі кантрольная група адсутнічала, дакладна ацэньваць эфектыўнасць вакцыны з гэтых лічбаў немагчыма.\nАнтыцелы, якія мусяць утварыцца пасля вакцынацыі, вызначае толькі адзін тэст, што распрацаваў сам «Вектар». Пры гэтым сістэма не мае празрыстасці, бо цэнтр не раскрывае, якія менавіта антыцелы выяўляе іх тэст.\nДоктар медыцынскіх навук, прафесар НІЦ эпідэміялогіі і мікрабіялогіі імя Гамалеі, вірусолаг Анатоль Альтштэйн лічыць, што рэгістрацыя вакцыны і запуск трэцяй фазы выпрабаванняў былі памылкамі, бо «ЭпіВакКарона» не выклікае ўтварэнне антыцел, якія могуць абараняць ад каранавіруса. На яго думку, людзі, прышчэпленыя «ЭпіВакКаронай» будуць так жа хварэць і паміраць, як і непрышчэпленыя.\nПадобнае меркаванне выказаў доктар біялагічных навук Пётр Чумакоў: «ЭпіВакКарону я лічу ў цэлым бескарыснай, яна не дае ахову, пасля яе ў арганізме не выпрацоўваюцца ахоўныя антыцелы».\nВольга Матвеева, малекулярны біёлаг і заснавальніца біятэхналагічнай кампаніі Sendai Viralytics у ЗША, называе «ЭпіВакКарону» пустышкай. Яны сумняваецца ў магчымасці карэктнай ацэнкі эфектыўнасці вакцыны пасля завяршэння трэцяй фазы клінічных выпрабаванняў, бо ў гэтым этапе ўдзельнічаюць усяго 3 тысячы чалавек (у выпрабаваннях «Sputnik V» удзельнічалі 21 977 чалавек, у «Pfizer» — 43 998 чалавек).\nТаксама Вольга Матвеева сумняваецца ў правільнасці выбару пептыдаў для вакцыны. На яе думку, навуковыя артыкулы паказваюць, што адпаведныя пептыдам фрагменты шыпавіднага бялку не бачныя імуннай сістэме чалавека. Таму пептыды не могуць выклікаць выпрацоўку антыцел, здольных абараніць ад віруса. Таго ж меркавання прытрымліваееца кандыдат біялагічных навук Маргарыта Раманенка, якая раней працавала ў «Вектары».\n18 студзеня 2021 года ўдзельнікі выпрабаванняў «ЭпіВакКароны» напісалі адкрыты ліст, дзе заявілі, што ў 50% удзельнікаў антыцелы не ўтварыліся пасля вакцынацыі, а ў астатняй паловы колькасць антыцел нязначная. Пры гэтым валанцёры дадалі, што адмоўны вынік на антыцелы паказала менавіта распрацаваная «Вектарам» тэст-сістэма.\nПазней валанцёры зноў апублікавалі вынікі ўласных даследаванняў з незалежных расійскіх лабараторый. Па выніках тэстаў іншых вытворцаў антыцелы не былі выяўленыя ні ў кога. Больш за тое, былі тыя, хто перахварэў на кавід у цяжкой форме пасля вакцынацыі.


Аляксандр Ярашук у "Гарачым каментары"\nАляксандр Ярашук у “Гарачым каментары”\nЧарговая дэвальвацыя ўдарыла па ашчаджэннях беларусаў. І гэта адбываецца не ўпершыню. На пачатку 90-х шмат хто апынуўся ў аналагічнай сітуацыі. Але тады з-за развалу СССР па кампенсацыю не было да каго звярнуцца. А вось цяпер выглядае на тое, што цярпенню беларусаў прыйшоў канец.\nНіна Мірашнічэнка, 81-гадовая пенсіянерка з Менску, адважылася на змаганне з тым, што моўчкі трываюць астатнія беларусы. З-за дэвальвацыі грашовыя ўклады ў беларускіх рублях абясцэніліся. Адказнасці за гэта на сябе ніхто не бярэ. Таму жыхарка Менску накіравала пазоў у суд і патрабуе спагнаць з банку 55 мільёнаў рублёў у якасці кампенсацыі грашовых і маральных стратаў.\nЖанчына змагаецца не толькі за страчаныя грошы, але і за гонар і годнасць. Паводле яе, нельга так бессаромна абыходзіцца са сталымі людзьмі, якія мала што разумеюць у эканоміцы і давяраюць працаўнікам банкаў. У сваю чаргу банк пазову не прызнае.\nПаводле лідара беларускага кангрэсу дэмакратычных прафсаюзаў, кампенсаваць страты спадарыні Мірашнічэнцы мусіла дзяржава, бо яна ўласніца “Беларусбанку”. Аднак гэта хіба першы выпадак, калі падмануты дзяржаваю грамадзянін спрабуе дамагчыся сваёй праўды.\n“Апошнім часам шмат чаго адбываецца таго, што можа сведчыць пра нейкія тэктанічныя рухі ў нетрах беларускага грамадства. Стыхійныя страйкі – БАТЭ, баранавіцкі “Атлант”, як на “Граніце” рабочыя проста збеглі з афіцыйных прафсаюзаў і заявілі пра тое, што далучаюцца да нас, і яшчэ ёсць некалькі такіх фактаў. Гэта не выпадковасць – нейкія змены ў беларускім грамадстве маюць месца. Аднак гэта не значыць, што заўтра мы рушым у бок пераменаў”, – падкрэслівае спадар Ярашук.